శ్రీలేఖ ముఖర్జీ

శ్రీలేఖ ముఖర్జీ, బెంగాలీ చిత్రాలలో ప్రముఖంగా పనిచేసిన భారతీయ నటి. ఆమె జాతీయ చలనచిత్ర అవార్డు గ్రహీత. 1989లో వచ్చిన పర్శురామెర్ కుటార్ చిత్రంలో ప్రధాన పాత్ర పోషించినందుకు ఆమె ప్రసిద్ధి చెందింది, దీనికి ఆమె ఉత్తమ నటిగా జాతీయ చలనచిత్ర అవార్డు, శిల్పి (1994) చిత్రానికి బెంగాల్ ఫిల్మ్ జర్నలిస్ట్స్ అసోసియేషన్ నుండి ఉత్తమ సహాయ నటి అవార్డులను గెలుచుకుంది. 

ఆమె అస్సామీ-బెంగాలీ ద్విభాషా శృంగార చిత్రం బోరోలార్ ఘోర్ (2012) లో దేబస్మితా బెనర్జీ (ముక్త) తల్లి పాత్రను పోషించింది. ఈ చిత్రాన్ని మణి సి. కప్పన్ దర్శకత్వం వహించి నిర్మించాడు.

26వ బుసాన్ అంతర్జాతీయ చలనచిత్రోత్సవంలో ఆసియన్ సినిమాను హైలైట్ చేసే న్యూ కరెంట్స్ విభాగంలో ఆమె నటించిన కల్కోఖో (2021) చిత్రాన్ని ప్రదర్శించారు. బెర్లినేల్ ఫోరం అధిపతి క్రిస్టినా నోర్డ్, చిత్రనిర్మాతలు జాంగ్ జూన్వాన్, జియోంగ్ జే-యూన్‌లతో పాటు దర్శకురాలు దీపా మెహతా న్యూ కరెంట్స్ అవార్డు జ్యూరీకి పెద్దలుగా వ్యవహరించారు. అలాగే, ఈ చిత్రాన్ని ఢాకా అంతర్జాతీయ చలనచిత్రోత్సవంలో కూడా ప్రదర్శించారు.

1990లో జరిగిన 37వ జాతీయ చలనచిత్ర పురస్కారాలలో శ్రీలేఖ ముఖర్జీ పర్శురామెర్ కుటార్ (1989) చిత్రంలో తన నటనకు గాను ఉత్తమ నటిగా ఎంపికయింది. ఇందులో శ్రీలేఖ ముఖర్జీతో పాటు రంజిత్ చక్రవర్తి, అరుణ్ ముఖర్జీ, నిరంజన్ రే, మృదుల్ సేన్‌గుప్తా తదితరులు ముఖ్య పాత్రల్లో నటించారు. ఈ సినిమా రెండవ జాతీయ ఉత్తమ ఫీచర్ ఫిల్మ్గా ఎన్నికైంది. ఈ బెంగాలీ సినిమాకు రచయిత సుబోధ్ ఘోష్ కథ అందించగా, నాబ్యేందు ఛటర్జీ దర్శకత్వం వహించాడు.

68వ భారత జాతీయ చలనచిత్ర పురస్కారాలకు చైర్‌పర్సన్ గా విపుల్ షా వ్యవహరించగా, జ్యూరీ సభ్యులుగా శ్రీలేఖ ముఖర్జీతో పాటు ధరమ్ గులాటి, జిఎస్ భాస్కర్, ఎస్. తంగదురై, సంజీవ్ రత్తన్, ఎ. కార్తీకరాజా, వి.ఎన్. ఆదిత్య, విజి తంపి, తంగదురై, నిషిగంధ తదితరులు ఉన్నారు.

 సినిమాలు 
(పాక్షిక జాబితా)

 పర్శురామెర్ కుటార్ (1989)
 బోరోలార్ ఘోర్ (2012)
 కల్కోఖో (2021)
 ది రెడ్ క్యాప్

 మూలాలు 
వర్గం:బెంగాలీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు